**NARAVOSLOVNI DAN: OTROCI SONCA – ALI JIH POZNAMO**

**VODILO ZA UČITELJE**

**I. del**

**Naravoslovni dan:** Otroci sonca – ali jih poznamo?

**Predmet:** Fizika

**Starost učencev:** 8. razred

**Trajanje:** 5 PU

**Splošni cilji:**

Učenec uporablja besedila s fizikalno vsebino, strokovno literaturo, e-gradiva, strokovne spletne strani in druge vire za pridobivanje znanja in podatkov.

Učenec razvija kompetenco digitalne pismenosti z uporabo sodobne informacijske tehnologije.

Učenec se samostojno uči, načrtuje lastne aktivnosti in je odgovoren za lastno učenje.

**Operativni cilji:**

Učenec spozna in primerja lastnosti posameznih planetov.

**Oblike dela:** individualna

**Metode dela:** metoda dela s tekstom, slikami in fotografijami, metoda opazovanja, praktično delo, terensko delo, metoda dela z IKT (mobilni telefon, računalnik),

**Medpredmetnost:**

**Slovenski jezik**:

Učenec: Iz digitalnih besedil varno, ustvarjalno in kritično pridobiva informacije, jih ustrezno uporablja in po potrebi tudi dopolnjuje. Ozavešča in presoja tako svojo kot tudi širšo uporabo digitalne in druge tehnologije ter prek nje pridobljenih informacij – ob tem razvija svojo digitalno zmožnost.

**Likovna umetnost:**

Razvija ustvarjalne likovno izrazne zmožnosti in neguje individualni likovni izraz.

**Angleški jezik:**

Pridobiva gradivo o različnih temah, obravnavanih pri pouku.

Uporablja znanja, veščine in strategije, ki so jih pridobili pri učenju angleščine, in obratno: pri učenju angleščine uporabljajo spretnosti in strategije, ki jih je razvil z učenjem drugih jezikov.

**II. del**

**ODGOVORI ZA UČITELJE**

1. **LASTNOSTI PLANETOV - QR KODE**

**Odgovori, ki jih učenec zapiše in pošlje po sms-u ali e-pošti.**

**MERKUR**

Površje planeta je zelo vroče, prepredeno s kraterji in brez vode. Podoben je Zemljini Luni.

**VENERA**

Poznana je kot Danica – ko na vzhodu vzhaja tik pred Soncem in kot Večernica, ko zvečer zahaja tik za Soncem.

**ZEMLJA**

Je največji med kamnitimi planeti, Je edini planet Osončja z razvitim življenjem, je edini planet s tekočo vodo na površju, ima ozračje, ki ščiti planet pred sevanjem in je zato mogoče življenje na njem, ima letne čase.

**MARS**

Mars je rdeče barve zaradi železovega oksida, ki prevladuje na površju.

**JUPITER**

Je največji planet osončja – vanj bi lahko stlačili do 1400 Zemelj.

**SATURN**

Obroče gradijo milijoni kosov ledenih kristalov, največji v velikosti hiše, najmanjši pa kot droben pesek.

**URAN**

Je najhladnejši med planeti osončja – temperatura na površju dosega do **- 224°C**

**NEPTUN**

Hitrost vetra dosega do 2000 km/h.

1. **MODEL OSONČJA**

Učenec naredi **fotografijo modela Osončja** in jo pošlje učitelju po sms-u ali e-pošti .

**Literatura:** Grubelnik, V., in Repnik, R., 2010. Delovni učbenik za pouk astronomije v Osnovni šoli. Maribor: Univerza v Mariboru.